Document ID: 31999R0568

KOMISSION ASETUS (EY) N:o 568/1999,
annettu 16 päivänä maaliskuuta 1999,
levitettäviä ravintorasvoja koskevista vaatimuksista annetun neuvoston asetuksen (EY) N:o 2991/94 sekä maidon ja maitotuotteiden kaupan pitämisessä käytettävien nimitysten suojelemisesta annetun neuvoston asetuksen (ETY) N:o 1898/87 tietyistä yksityiskohtaisista säännöistä annetun asetuksen (EY) N:o 577/97 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon levitettäviä ravintorasvoja koskevista vaatimuksista 5 päivänä joulukuuta 1994 annetun neuvoston asetuksen (EY) N:o 2991/94 (1) ja erityisesti sen 8 artiklan,
ottaa huomioon maidon ja maitotuotteiden kaupan pitämisessä käytettävien nimitysten suojelemisesta 2 päivänä heinäkuuta 1987 annetun neuvoston asetuksen (ETY) N:o 1898/87 (2), sellaisena kuin se on viimeksi muutettuna asetuksella (EY) N:o 222/98 (3), ja erityisesti sen 4 artiklan 2 kohdan,
sekä katsoo, että
komission asetuksessa (EY) N:o 577/97 (4), sellaisena kuin se on viimeksi muutettuna asetuksella (EY) N:o 2521/98 (5), vahvistetaan nimitystä "voi" koskevat erityissäännökset voita, sokeria ja alkoholia sisältävien yhdistettyjen tuotteiden osalta; joillekin näistä tuotteista on toisaalta myönnetty oikeus asetuksen (EY) N:o 2991/94 2 artiklan 2 kohdassa säädettyyn nimitykseen perinteistä luonnetta koskevaan poikkeukseen; kyseiset tuotteet määritellään asetuksen (EY) N:o 577/97 liitteessä I tuotteiksi, joiden vähimmäisrasvapitoisuus on 34 prosenttia;
Yhdistyneen kuningaskunnan komissiolle toimittamien lisätietojen mukaan joidenkin perinteisellä tavalla valmistettujen tuotteiden rasvapitoisuus on noin 20 prosenttia; asetuksen (EY) N:o 577/97 liite I olisi sen vuoksi mukautettava, ja
asianomaiset hallintokomiteat eivät ole antaneet lausuntoaan puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 577/97 liitteessä I olevan V kohdan ensimmäisessä luetelmakohdassa ilmaisu "34 prosenttia" ilmaisulla "20 prosenttia".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä maaliskuuta 1999.

Labels: 3
17